als_Latn dik_Latn sag_Latn
“Këngët e mia gjithmonë janë pëlqyer, të paktën kështu kanë dalë në sondazhe të ndryshme. Për këtë gjë me vjen shumë mirë. Kjo do të thotë që unë punoj dhe gjithmonë eci një hap me kohën. Publiku gjykon më mirë. Normalisht që çdo këngëtar ka synime të ketë sukses në tregun ndërkombëtar. Unë kam disa bashkëpunime me disa producentë të huaj, jam në kontakte me ta e të shohim çfarë na pret më tutje”, – thotë vetë këngëtarja që njihet me emrin shkurt Duffy. Sapo ka lançuar një album të ri, “Just me” dhe i është përkushtuar “kokë e këmbë” muzikës sepse për momentin është e dashuruar vetëm me atë, duke qenë se është single. Dëshira e Duffy-t për këtë vit?! Që thashethemet të qëndrojnë sa më larg saj: “Unë jam si çdo njeri tjetër, kam edhe unë baticat dhe zbaticat në jetën time. Por, fakti që jam këngëtare bën që gjërat të fliten e përfliten më shumë. Nuk do të doja të shikohesha ndryshe nga të tjerët, përveç se si një femër normale; në këtë rast dhe besoj që simpatizuesit e mi e kuptojnë këtë gjë. Këto ndodhi dhe thashetheme nuk do të doja t’i kisha në vitin që po e lëmë pas dhe atë që vjen”.
E ke pasur gjithmonë ëndërr muzikën?
Kur kam qenë më e vogël, kyçesha në dhomën time dhe i thosha motrave dhe mamit: mos më shqetësoni dhe filloja të këndoja sikur isha para publikut. E kam pasur ëndërr muzikën.
Ke hyrë fuqishëm në tregun muzikor në tri vitet e fundit. Kujt ia dedikon këtë sukses?
Unë nuk mendoj që kam arritur gjithçka në karrierë time si artiste. Muzika nuk ka kufij, prandaj edhe ky nuk është kulmi i suksesit tim. Asnjëherë nuk them se kam arritur dhe jam e kënaqur me kaq, punoj shumë dhe mundohem të sjell risi. Këto të gjitha nuk do t’i arrija pa përkrahjen e nënës time, e cila ka bërë karrierë si këngëtare dhe është inspirim për mua, pastaj vijnë me radhë motrat dhe shoqëria ime.
Cilat kanë qenë sukseset e tua më të mëdha gjatë vitit 2011?
Suksesi im më i madh vitin e kaluar është albumi “Just me” dhe videoklipi “Supernova”. Këtë vit do të vijoj me shumë klipe të tjera.
Edhe më parë ke pasur albume, por me hitet e fundit ke arritur më shumë sukses. Çfarë hitesh pritet të dalin nga albumi më i fundit “Just me”?
Albumi “Just me” është duke u përgatitur që prej një viti. Kam punuar intensivisht me kompozitorë të ndryshëm dhe të suksesshëm, si Çekic – “Damir Jahic”, Enis Presheva, Kico, K-Master. Tekstet janë shkruar kryesisht nga Big Basta. Këngët e mia gjithmonë janë pëlqyer, të paktën kështu kanë dalë në sondazhe të ndryshme. Për këtë gjë me vjen shumë mirë. Kjo do të thotë që unë punoj dhe gjithmonë eci një hap me kohën. Publiku gjykon më mirë.
A ka në albumin e ri edhe këngë anglisht?
Po, do të ketë këngë në gjuhën angleze, sepse mua me pëlqejnë shumë këngët në gjuhën angleze. Shprehem më mirë në gjuhën angleze, pasi tekstet i shkruaj vetë, kur është fjala për anglisht. Normalisht që çdo këngëtar ka synime të ketë sukses në tregun ndërkombëtar. Unë kam disa bashkëpunime me disa producentë të huaj, jam në kontakte me ta e të shohim çfarë na pret më tutje.
Ti u ndave edhe nga i dashuri yt Krenari vitin që lamë pas…
Po, nuk jam më e lidhur. Si shumëkush në lidhje, një ditë kupton që nuk funksionon më, që lidhja zbehet, që nuk përshtatesh më me atë person, ndaj të dy vendosëm që t’i jepnim fund e të ecnim secili në rrugën tonë.
Kur je dashuruar për herë të parë?
Kam qenë shumë e vogël, besoj se në fillim jam dashuruar me ndonjë artist që më ka pëlqyer shumë.
U tha që ishe pjesë e labelit “Baba Stars”, por patët disa probleme. E vërtetë është kjo?
S’kam qenë kurrë pjesë e grupit “Baba Stars”, nuk e di as kush e ka shpikur këtë thashethem.
Po kënga “D&G” me reperin e “Baba Stars”, Getoar Selimi pse nuk u realizua?
Kënga “D&G” ka qenë pjesë e albumit që më herët, por ishte ish-menaxheri im Drin Zatriqi i cili propozoi këtë bashkëpunim. Por duke qenë se gjërat nuk shkuan sikurse doja unë, në mënyrë profesionale, atëherë unë, me dëshirën time vendosa ta shkëpus këtë bashkëpunim.
Cila këngë të pëlqen më shumë nga të tuat?
“Vibe”.
Kush të inspiron më shumë nga artistët e huaj?
Ka qenë Aaliyah.
Një këngë e jotja, “Kur shkove në kurbet” me muzikë popullore, është popullarizuar shumë në youtube.com. Ndjehesh komode edhe te ky zhanër?
Edhe për mua kënga “Kurbeti” është një këngë shumë e dashur. Unë nuk i largohem asnjëherë traditave tona. Edhe pse jam rritur në Suedi, në shtëpinë time ka dominuar fryma shqiptare. Kjo këngë është inspirim nga nëna ime, e cila ka kënduar këngë të këtij zhanri, vërtet i dua ato. Do të ketë patjetër.
Ku e kalove Vitin e Ri?
Për Vitin e Ri isha jashtë Kosove. Pata rastin të këndoj për shumë bashkatdhetarë, por me vete pata familjen time të ngushtë, sepse ka shumë vite që nuk po e kaloj me ta ndërrimin e moteve dhe vërtet do të mërzitesha po të mos ishte familja ime me mua.
Cila është gjëja që nuk do të dëshiroje të ndodhte gjatë vitit 2012?
Unë jam si çdo njeri tjetër, kam edhe unë baticat dhe zbaticat në jetën time. Por, fakti që jam këngëtare bën që gjërat të fliten e përfliten më shumë. Nuk do të doja të shikohesha ndryshe nga të tjerët, përveç se si një femër normale; në këtë rast dhe besoj që simpatizuesit e mi e kuptojnë këtë gjë. Këto ndodhi dhe thashetheme nuk do të doja t’i kisha në vitin që po e lëmë pas dhe atë që vjen.
Standard
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ssw_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn